***ยากแท้จริงหนอรักของโอตาคุ*** หรือ ***รักวุ่นๆ ของโอตาคุวัยทำงาน*** (ญี่ปุ่น: ヲタクに恋は難しい; โรมาจิ: *Wotaku ni Koi wa Muzukashii*) เป็นซีรีส์เว็บมังงะญี่ปุ่น แต่งเรื่องและวาดภาพโดยฟูจิตะ เริ่มโพสต์ครั้งแรกบนพิซิฟในเดือนเมษายน พ.ศ. 2557 เริ่มเผยแพร่ใน*คอมิกพูล*ซึ่งเป็นโครงการเว็บมังงะโดยความร่วมมือของสำนักพิมพ์อิจิจินชะและพิซิฟในเดือนพฤศจิกายน พ.ศ. 2558 สำนักพิมพ์อิจิจินชะตีพิมพ์มังงะเป็นหนังสือมังงะรวมเล่ม (*ทังโกบง*) ตั้งแต่เดือนเมษายน พ.ศ. 2558 ถึงกรกฎาคม พ.ศ. 2564 วางจำหน่ายทั้งหมด 11 เล่ม มียอดจำหน่ายมากกว่า 10 ล้านเล่มรวมถึงรูปแบบดิจิตอลข้อมูลเมื่อ ตุลาคม 2021[update] ซีรีส์อนิเมะดัดแปลงผลิตโดยสตูดิโอเอ-1 พิกเจอร์ส ออกอากาศตั้งแต่เดือนเมษายนถึงมิถุนายน พ.ศ. 2561 ทางผังรายการโนอิตามินะทางช่องฟูจิทีวี ภาพยนตร์คนแสดงดัดแปลงออกฉายในเดือนกุมภาพันธ์ พ.ศ. 2563

เนื้อเรื่อง
-----------

ตัวละครเอกคือนารุมิ สาวออฟฟิศผู้ซ่อนรูปแบบการดำเนินชีวิตในแบบฟูโจชิของตน และฮิโรทากะ หนุ่มออฟฟิศรูปหล่อมากความสามารถผู้เป็นโอตาคุเกม ทั้งสองเหมาะสมแก่กันและกัน แต่ความรักนั้นยากสำหรับโอตาคุ

ตัวละคร
-------

โมโมเสะ นารุมิ (桃瀬成海, *Momose Narumi*)
ให้เสียงโดย: อาริซะ ดาเตะ
รับบทแสดงโดย มิตสึกิ ทากาฮาตะ
นารูมิเป็นโอตาคุฟูโจชิ ผู้ชื่อชอบเกมจีบหนุ่มและไอดอล เธอเห็นว่าการเป็นโอตาคุทำให้ชีวิตในที่ทำงานลำบากจึงเก็บเรื่องที่เป็นโอตาคุไว้เป็นความลับ เธอยังเป็นทั้งเพื่อนสมัยเด็กและแฟนของนิฟุจิ ฮิโรทากะ
นิฟุจิ ฮิโรทากะ (二藤宏嵩, *Nifuji Hirotaka*)
ให้เสียงโดย: เค็นโตะ อิโต, มุตสึมิ ทามูระ (วัยเด็ก)
รับบทแสดงโดย เค็นโตะ ยามาซากิ
ฮิโรทากะเป็นเพื่อนโอตาคุและแฟนของโมโมเสะ นารุมิ ซึ่งชอบเธอตั้งแต่วัยเด็ก ฮิโรทากะเป็นโอตาคุเกมที่ชอบใช้เวลาว่างส่วนใหญ่ไปกับการเล่นเกม และไม่ค่อยใส่ใจว่าคนอื่นจะรู้ว่าตนเป็นโอตาคุต่างจากนารุมิ เขายังถือว่ามีเสน่ห์มากในหมู่ผู้หญิง แต่เขาก็ไม่ได้ใส่ใจ
โคยานางิ ฮานาโกะ (小柳花子, *Koyanagi Hanako*)
ให้เสียงโดย: มิยูกิ ซาวาชิโระ
รับบทแสดงโดย นานาโอะ อาราอิ
ฮานาโกะเป็นรุ่นพี่ในที่ทำงาน อีกด้านหนึ่งยังเป็นโอตาคุนักคอสเพลย์ชื่อดังซึ่งมักจะแต่งเป็นตัวละครชาย เธอยังชอบเล่นเกมและอ่านมังงะยาโออิ ฮานาโกะแต่งงานกับคาบาคุระ ทาโร่
คาบาคุระ ทาโร่ (樺倉太郎, *Kabakura Tarō*)
ให้เสียงโดย: โทโมกาซุ ซูงิตะ
รับบทแสดงโดย ทากูมิ ไซโต
ทาโร่เป็นเพื่อนร่วมงานของฮิโรทากะในบริษัทและมีความเป็นโอตาคุน้อยกว่า เขาชอบการ์ตูนฮีโรและบิโชโจะ ทาโร่แต่งงานกับโคยานางิ ฮานาโกะ
นิฟุจิ นาโอยะ (二藤尚哉, *Nifuji Naoya*)
ให้เสียงโดย: ยูกิ คาจิ
นาโอยะเป็นน้องชายผู้ใสซื่อของฮิโรทากะ เป็นนักศึกษามหาวิทยาลัย นาโอยะเป็นห่วงพี่ชายมาก มักจะกังวลเกี่ยวกับฮิโรทากะและนิสัยชอบเก็บตัวของเขา นาโอยะไม่ใช่โอตาคุแบบพี่ชาย และเล่นวิดีโอเกมไม่เก่ง
ซากุรางิ โค (桜城 光, *Sakuragi Kō*)
ให้เสียงโดย: อาโออิ ยูกิ
โคเป็นเกมเมอร์ที่กลัวการเข้าสังคม เป็นนักศึกษาในมหาวิทยาลัยเดียวกันกับนาโอยะ ชอบพูดว่า "ขอโทษ" เป็นประจำ นิสัยสันโดษของโคทำให้นาโอยะนึกถึงพี่ชายของตน จึงตัดสินใจเป็นเพื่อนเกมเมอร์ของโค นาโอยะพาเธอเข้าร่วมกลุ่มเพื่อนของเขาโดยไม่รู้เลยว่าโคเป็นผู้หญิงจนกระทั่งมารู้ในภายหลัง
ผู้บรรยาย
ให้เสียงโดย: อาโออิ ยูกิ

หมายเหตุ
--------

1. ↑  ชื่อเรื่องภาษาไทยของมังงะโดยสำนักพิมพ์รักพิมพ์
2. ↑  ชื่อเรื่องภาษาไทยของอนิเมะที่แอมะซอนไพรม์วีดิโอ

อ้างอิง
-------

1. ↑  Ressler, Karen (February 22, 2018). "Wotakoi: Love is Hard for Otaku Anime's Ad Reveals Opening Theme by sumika". *Anime News Network*. สืบค้นเมื่อ January 5, 2020.
2. 1 2 3 4 5  "Otaku ni Koi wa Muzukashii Anime Premieres in April 2018". *Anime News Network*. July 21, 2017. สืบค้นเมื่อ August 28, 2017.
3. ↑  "Otaku ni Koi wa Muzukashii Anime Casts Aoi Yūki". *Anime News Network*. December 29, 2017. สืบค้นเมื่อ December 29, 2017.

แหล่งข้อมูลอื่น
---------------

* เว็บไซต์ทางการของมังงะ (ญี่ปุ่น)
* เว็บไซต์ทางการของมังงะ ที่มังงะคิวบ์
* เว็บไซต์ทางการของอนิเมะ (ญี่ปุ่น)
* อนิเมะ *ยากแท้จริงหนอรักของโอตาคุ* (*Wotaku ni Koi wa Muzukashii*) ที่ปีลีปีลี
* อนิเมะ *ยากแท้จริงหนอรักของโอตาคุ* (*รักวุ่นๆ ของโอตาคุวัยทำงาน*) ที่แอมะซอน ไพรม์วิดิโอ
* *ยากแท้จริงหนอรักของโอตาคุ* (มังงะ) ที่เครือข่ายข่าวอนิเมะ